joelniklaus/EU_Wikipedias huggingface dataset:
Bžegas

Bžegas (; ) – miestas pietvakarių Lenkijoje. Įsikūręs Silezijoje, Opolės vaivadijoje, kairiajame Odros upės krante. Bžego apskrities administracinis centras. 37 329 gyventojai (2012 m. duomenys).

Istorija 
1250 m. miesteliui suteiktos savivaldybės teisės. 1297 m. pastatyta gynybinė siena. 1311–1675 m. buvo Žemutinės Silezijos kunigaikštystės (Bžego kunigaikštystės) sostinė. Ją valdė Piastų dinastija. 1428 m. sudegintas hesitų.

1595 m. Bžege pastatyta dar viena gynybinė siena. Trisdešimtmečio karo metu buvo smarkiai nuniokotas. Austrijos įpėdinystės karo metu bombarduotas Prūsijos pajėgų. 1807 m. okupuotas Napoleono kariuomenės. Vėliau buvo valdomas Habsburgų dinastijos.

Galerija

Lenkijos miestai
Gorlicės

Gorlicės (;  Gurlitz) – miestas-savivaldybė pietryčių Lenkijoje. Įsikūręs į pietryčius nuo Krokuvos ir į pietus nuo Tarnuvo, tarp Jaslo ir Naujajo Sončo. Nuo 1999 m. priklauso Pakarpatės vaivadijai. Prieš tai buvo Naujojo Sončo vaivadijoje (1975–1998 m.). Gorlicių apskrities administracinis centras. 28 555 gyventojų (2012 m. duomenys).

Miestas išsidėstęs upių slėnyje, 380 m aukštyje virš jūros lygio, jį supa keletas nuo Karpatų kalnų atsišakojančių kalnagūbrių.

Istorija 
Gorlicių miestas įkurtas 1354 m. vokiečių naujakurių iš Giorlico, valdant Kazimierui III Didžiajam. Miestas paminėtas 1388 m., 1404 m. ir 1417 m. šaltiniuose. XV a. priklausė Karvacjanų šeimai ().

Miestų partnerystė 
  Papa, Vengrija

Lenkijos miestai
Myškuvas

Myškuvas () – miestas pietų Lenkijoje. Nuo 1999 m. priklauso Silezijos vaivadijai. 1975–1998 m. buvo Čenstakavos vaivadijoje. Per miestą teka Varta. Myškuvo apskrities administracinis centras. 32 829 gyventojai (2011 m. duomenys). Miestas yra 280 m aukštyje virš jūros lygio. Per miestą eina seniausia šalyje Varšuva–Viena geležinkelio linija.
Išvystyta sunkioji pramonė, kuri atsispindi miesto herbe.

Istorija 
Iki 1950 m. buvo kaimas. Tais metais buvo suteiktos miesto teisės. Myškuvas sudarytas iš kelių buvusių kaimų ir miestelių (Mrzygłód, Nowa Wieś, Pohulanka, Będusz, Helenówka, Myszków, Mijaczów, Ciszówka).

Lenkijos miestai
Jack Irons

Jack Steven Irons (g. 1962 m. liepos 18 d.) – amerikiečių kilmės muzikantas, geriausiai žinomas, kaip pirmasis grupės „Red Hot Chili Peppers“ būgnininkas bei buvęs grupės „Pearl Jam“ būgnininkas. Taip pat yra išleidęs tris solinius albumus.

2012 m. jis dėl savo nuopelnų su grupe „Red Hot Chili Peppers“ buvo įtrauktas į Rokenrolo šlovės muziejų. Irons’as, kartu su kitu buvusiu grupės būgnininku Cliff Martinez, pirmą kartą per 24 metus užlipo ant scenos su savo buvusia grupe ir atliko jų 1991 m. išleistą hitą „Give It Away“.

Diskografija

Kartu su What Is This?

Kartu su Red Hot Chili Peppers

Kartu su Pearl Jam

Soliniai albumai

Nuorodos 
 Jack Irons internetinis tinklalapis

Irons, Jack
Pionkos

Pionkos () – miestas Radomo apskrityje, Mazovijos vaivadijoje, vidurio Lenkijoje. 19 702 gyventojai (2011 m. duomenys). 1975–1998 m. priklausė Radomo vaivadijai, o iki 1975 m. buvo Kelcų vaivadijoje. Įsikūręs šiaurinėje istorinio Mažosios Lenkijos regiono dalyje. Nutolęs 20 km nuo Radomo ir 105 km nuo Varšuvos.

Istorija 
Iki 1932 m. gyvenvietė buvo kaimas, žinomas kaip Zagożdżon. 1925 m. atidaryta nauja geležinkelio stotis, po trejų metų – paštas. 1929 m. gyvenvietė elektros perdavimo linijomis sujungta su Skaržysku-Kamena. Atidaryta nauja policijos nuovada. 1937 m. buvo pradėti ligoninės statybos darbai. 1954 m. suteiktos miesto teisės.

Lenkijos miestai
Jack Sherman

Jack Sherman (1956 m. sausio 18 d. – 2020 m. rugpjūčio 22 d.) – amerikiečių kilmės gitaristas, geriausiai žinomas kaip grupės „Red Hot Chili Peppers“ gitaristas, grojęs jų debiutiniame albume. Prie grupės jis prisidėjo 1983 m., pakeisdamas grupę palikusį gitaristą Hillel Slovak. Grupėje jis išbuvo iki 1984 m., kol grupė koncertavo albumą reklamuojančiame ture. Taip pat jis prisidėjo prie kelių dainių iš „Freaky Styley“ albumo kūrimo. 1985 m. į grupę sugrįžo Slovak, pakeisdamas Sherman.

Po išėjimo iš grupės, muzikantas yra grojęs su daugybe kitų muzikantų ir grupių, tokių kaip Bob Dylan bei George Clinton.

Nors 2012 m. „Red Hot Chili Peppers“ buvo įtraukti į Rokenrolo šlovės muziejų, Jack Sherman nebuvo įtrauktas.

Sherman, Jack
Kicajai

Kicajai () – buvusi indėnų gentis, gyvenusi šiaurrytiniame Teksase ir priklausiusi pietiniams Didžiųjų lygumų indėnams.

Istorija
Save jie vadino K'itaish. Artimiausi jiems giminingi indėnai buvo pauniai. Prancūzų keliautojai 1701 m. buvo juos aptikę prie Raudonosios upės Luizianoje.

Kicajai buvo dalis sudėtingų kintančių Pietų lygumų politinių aljansų. Pirmieji ten atvykę europiečiai kicajus laikė kadų priešais. 1712 m. jie kovojo su Hainai indėnais palei Triničio upę (dabartinis Teksasas). Kicajai buvo sąjungininkai su kitomis Kadų konfederacijos gentimis, einant laikui per santuokas susiliejo su kadohadačais (kadohadacho).

1772 m. kicajai daugiausia kūrėsi į rytus nuo Triničio upės, ties šių dienų Teksaso miestu Palestina.

1837 m. lapkričio 10 d. įvyko vadinamasis Battle of Stone Houses ('Akmeninių namų mūšis'), kuriame kovėsi Teksaso reindžerių ir kicujų grupės. Susirėmimą laimėjo kicujai, nors pirmos atakos metu žuvo jų vadas.

Šiuo metu kicajai nėra federaliai pripažinta gentis, jie priskirti Oklahomos kadams (), vičitams () bei delaverams (). Šios gentys gyvena daugiausia pietvakarių Oklahomoje, ypač Kado apygardoje. Į šias vietas XIX a. jie buvo prievarta perkelti JAV vyriausybės.

Kalba
Kicajų kalba priklauso kadų kalbų šeimai, kartu su arikarų, paunių ir vičitų kalbomis.

Kicajė Kai Kai iš Anadarko (Oklahoma) buvo paskutinis žinomas laisvai kicajų kalba kalbėjęs žmogus. Ji padėjo dr. Alexander Lesser aprašyti šią kalbą.

Nuorodos

 Sturtevant, William C., general editor and Raymond D. Fogelson, volume editor. Handbook of North American Indians: Southeast. Volume 14. Washington DC: Smithsonian Institution, 2004. ISBN 0-16-072300-0.
Official Site of the Wichita and Affiliated Tribes: Waco, Keechi, and Tawakonie
Kichai Indian History, Access Genealogy
Treaty between the Republic of Texas and the Keechi and other Indian tribes, 1844 from Gammel's Laws of Texas, Vol. II. hosted by the Portal to Texas History.

Šiaurės Amerikos indėnai
Kadai
Didžiųjų lygumų indėnai
Arik Marshall

Arik Marshall (g. 1967 m. vasario 13 d.) – amerikiečių kilmės muzikantas. Geriausiai žinomas kaip buvęs grupės „Red Hot Chili Peppers“ narys, 1992 m. pakeitęs gitaristą John Frusciante. Nors su grupe neįrašė jokių dainų, jis pasirodė „Breaking the Girl“ ir „If You Have to Ask“ vaizdo klipuose. Tačiau 1993 m. jis buvo išmestas iš grupės ir jį pakeitė Jesse Tobias, kurį tuoj pat pakeitė Dave Navarro.

Muzikantas yra grojęs su įvairiais muzikantais ir grupėmis, yra išleidęs ir solinių kūrinių.

Marshall, Arik
SECAM

SECAM, dar užrašoma kaip SÉCAM () – analoginės spalvotos televizijos spalvų kodavimo sistema, pirmiausia pradėta naudoti Prancūzijoje, vėliau ir jos kolonijose Afrikoje, Tarybų Sąjungoje ir pastarajai iširus jos sudėtyje buvusiose šalyse. SECAM 1956 m. išrado kompanijos Compagnie Française de Télévision (vėliau įsigytos „Thomson“, dab. „Technicolor“) darbuotojų komanda, vadovaujama Henri de France. Tai pirmasis Europos spalvotos televizijos standartas. Pirmosios transliacijos pradėtos 1967 m. spalio 1 d. Daugelyje šalių SECAM palaipsniui keičiama (pakeista) į DVB.

Veikimo principas 
Norint išgauti spalvotą vaizdą, reikia ryškumo informacijos (juodos ir baltos spalvos signalų – Y) ir dviejų spalvų komponentų (Db ir Dr). SECAM sistema perduoda vaizdo skaisčio signalą amplitudės moduliavimo principu, t. y. moduliuojant pagrindinio nešlio amplitudę. Todėl SECAM sistema juodu lygiu yra suderinama su PAL sistema, nes abiejų šių sistemų linijų skaičius viename kadre lygus 625. Tačiau SECAM atveju, spalvų informacija perduodama naudojant dažnių moduliavimą, kuriuo, skirtingai nei PAL sistemoje, abu spalvų komponentai neperduodami vienu metu, o palaipsniui kiekvienai vaizdo linijai, bet imtuvas su uždelsimo linijos, kurios delsimo laikas lygus vienos linijos išsidėstymo laikui, pagalba sulygiuoja gaunamą vaizdą.

Privalumai 
SECAM naudojama moduliacija yra atspari laipsniškiems spalvų ir atspalvių perėjimų iškraipymams (lyginant su NTSC).

Trūkumai 
Dėl naudojamos moduliacijos SECAM netinka vaizdo apdorojimui.

Jeigu vaizdo signalai perduodami staigiais horizontaliais gradientais, perėjimų vietose atsiranda spalvų iškraipymas (raudonos ir mėlynos spalvos juostelės).

Variacijos 
 SECAM-L arba Prancūzijos SECAM naudojama tik Prancūzijoje ir Liuksemburge.
 SECAM-B/G naudota Viduriniuose Rytuose, taip pat Vokietijoje ir Graikijoje.
 SECAM D/K naudojama kai kuriose buvusiose Tarybų Sąjungos šalyse (NVS valstybės).
 SECAM-H standartas su galimybe pridėti teletekstą.
 SECAM-K naudojamas buvusiose Prancūzijos kolonijose, daugiausia Afrikoje.
 MESECAM naudojamas kartu su namų įranga (pvz., videomagnetofonu), siekiant įrašyti SECAM signalą į VHS kasetę.

Taip pat skaitykite 
 PAL
 NTSC

Šaltiniai 

Televizijos spalvų kodavimo sistemos
Stačioji vaisgina

Gauruotoji vaisgina (Ajuga pyramidalis) – notrelinių (Lamiaceae) šeimos vaisginų (Ajuga) genties augalų rūšis. Dar žinoma kaip kėgelinė vaisgina. Įrašyta į Lietuvos raudonąją knygą.

Biologija 

Tai daugiametis, 10–30 cm aukščio žolinis augalas. Stiebas status, šiurkščiai gauruotas. Skroteliniai lapai atvirkščiai kiaušiniški, plaukuoti, , su lapkočiais, lygiakraščiai arba nežymiai karbuoti, prisiglaudę prie žemės.

Pažiedės kiaušiniškos, neskiautėtos, lygiakraštės. Žiedynas keturbriaunis, piramidės pavidalo, tankus; jo menturiai dažniausiai iš 6 žiedų. Žiedai maži, 10–13 mm ilgio, bekočiai. Taurelė penkiadantė, jos danteliai apaugę pasišiaušusiais plaukeliais, apatinė dalis beveik plika. Vainikėlis žydras ar šviesiai mėlynas, gauruotas. Jo viršutinė lūpa dviskiautė, o apatinė – triskiautė. Kuokelių 4, jų koteliai pliki.

Žydi gegužės–birželio mėnesiais. Vaisiai – riešutėliai, rutuliški, maždaug 1,5 mm ilgio, raukšlėti, neretai apaugę pasišiaušusiais plaukeliais. Dauginasi sėklomis.

Paplitimas ir augavietės 
Paplitusi Europoje. Lietuvoje gana reta.

Auga šviesiuose miškuose, sausose pievose, pamiškėse, šlaituose, viržynuose.

Apsauga ir grėsmės 
Į Lietuvos saugomų augalų sąrašus rūšis įrašyta nuo 1962 m.  Grėsmę kelia augaviečių užaugimas krūmais, medynų tankėjimas, mindymas, skynimas.

Nuorodos 
 Stačiosios vaisginos mokslinis lotynų kalba pavadinimas ir sinonimai Theplantlist.org  svetainėje (anglų k.)
 Nature Gate (anglų k.)

Literatūra 
 Lietuvos TSR Flora, Lietuvos TSR mokslų akademija (dab. Lietuvos mokslų akademija), Vilnius, Mokslas, 1980, V t., 286–287 p.

Šaltiniai 

Notreliniai
Opolės Stšelcės

Opolės Stšelcės (; ) – miestas Opolės vaivadijoje, pietvakarių Lenkijoje. Stšelcių apskrities administracinis centras. Opolės Stšelcės yra vienas didžiausių šalyje vokiečių mažumos centrų. 18 610 gyventojų (2012 m. duomenys).

Įsikūręs prie geležinkelio linijos, jungiančios Glivicių ir Opolės miestus. Netoli miesto eina autostrada A4.

Opolės Stšelcės minimos nuo XIII a.

Miestų partnerystė 
  Druskininkai, Lietuva
  Zostas, Vokietija

Galerija

Šaltiniai 

Lenkijos miestai
Svecis

Svecis (; ) – miestas šiaurės Lenkijoje. Nuo 1999 m. priklauso Kujavijos Pamario vaivadijai. 1975–1998 m. buvo Bydgoščiaus vaivadijoje. Svecio apskrities administracinis centras. 26 574 gyventojai (2011 m. duomenys).

Įsikūręs prie Vyslos, netoli Vdos upės žiočių. Nutolęs 40 km į šiaurės rytus nuo Bydgoščiaus, 105 km į pietus nuo Gdansko ir 190 km į pietvakarius nuo Karaliaučiaus.

Istorija 
Įkurtas 1198 m. Tais pačiais metais baigta statyti šv. Marijos bažnyčia. 1338 m. suteiktos miesto teisės. Po Trylikos metų karo (1454–1466 m.) tapo Karališkosios Prūsijos autonomine provincija, kuri buvo įtraukta į Lenkijos karalystę. 1772 m. prijungtas prie Prūsijos karalystės. 1905 m. buvo viena protestantų bažnyčia, dvi katalikų bažnyčios ir viena sinagoga. Po Pirmojo pasaulinio karo tapo Antrosios Lenkijos Respublikos dalimi.

Galerija

Lenkijos miestai
Michailas Puntovas

Michailas Aleksandrovičius Puntovas (, g. 1995 m. gruodžio 23 d. Krasni Suline, Rostovo sritis, Rusija) – Rusijos dainininkas ir grupės „Geroi“ narys.

Biografija 

Michailas Puntovas gimė 1995 m. gruodžio 23 d. Krasni Sulino mieste, esančiame Rostovo srityje Vakarų Rusijoje. Vėliau jo šeima persikėlė į Nižnij Mamon kaimą Voronežo srityje.

2008 metais atlikėjas su daina „Spit angel“ () išrinktas atstovauti Rusijai 2008 m. vaikų „Eurovizijos“ dainų konkurse, su šia daina jis užėmė septintą vietą. Prieš tai jis dalyvavo vaikų muzikos festivalyje Zvezdnyj sjans.

Prieš dalyvavimą vaikų „Eurovizijoje“, Michailas buvo grupės „Volšebinki dvora“ narys. Nuo 2011 m. jis yra grupės „Geroi“ narys. 2011 m. sausio 31 dieną grupė išleido debiutinę dainą „Moje malenkoje glupoje sepdtse“.

Nuorodos 
 Grupės Geroi tinklalapis

|-

Rusijos dainininkai
Pop atlikėjai
Rusijos atstovai vaikų Eurovizijos dainų konkurse
2008 m. vaikų Eurovizijos dainų konkurso dalyviai
Biržų geležinkelio stotis

Siaurojo geležinkelio komplekso Biržų stotis – neveikiančio siaurojo geležinkelio ruožo Panevėžys-Biržai stotis Biržuose, Stoties g. 9A.

750 milimetrų vėžės siauruko atšaka Biržuose – XX a. pradžios technikos paminklas, atspindintis siaurojo geležinkelio istorinę raidą Šiaurės Lietuvoje. Biržų mieste yra išlikęs depo ir stoties pastatas, vandentiekio bokštas, geležinkelio atkarpa, lokomotyvas Tu2 su vagonais. Traukinukas eksponuojamas stoties dalyje prie Kęstučio gatvės. 1996 m. stotis įtraukta į Kultūros vertybių registrą (unikalus kodas ). Priklauso siaurojo geležinkelio kompleksui (). Akmenimis grįsta stoties aikštė su pastatais, vandens bokštas ir depas su gyvenamuoju namu įsiterpia tarp tankiai apstatytos istorinio miesto dalies, suteikdami jam papildomą vertę. Geležinkelio kompleksas yra vienas iš lankytinų objektų mieste.

Istorija 

Biržus geležinkelis pasiekė 1922 m., kuomet vokiečių įpusėta Gubernijos-Pasvalio siaurojo geležinkelio linija buvo pailginta iki Biržų bei nutiesta Petrašiūnų-Linkuvos atšaka. Tai buvo pirmasis siaurojo geležinkelio ruožas, nutiestas savomis Lietuvos valstybės lėšomis.

Užmiesčio ruože, pastaruosius kelis dešimtmečius neskiriant reikiamo dėmesio istoriniam objektui, išgrobstyti bėgiai ir pabėgiai apie 50 km ruože, kelio pylimas apaugęs krūmais, medžiais. Geležinkelio stoties ir ruožo atkūrimo užmiestyje galimybės 2014 m. svarstytos miesto savivaldybėje.  Siekiama vandentiekio bokšte įsteigti ekspoziciją, susijusią su geležinkelio istorija bei tremtimi. Užmiesčio ruožas, panaikinus teisinę apsaugą, be kitų galimybių, tiktų sveikatingumo trasai, dviračių takui. Vyrauja nuomonė, jog geležinkelio maršrutas nebūtų turistams patrauklus dėl istorinių objektų stokos.

Šaltiniai

Nuorodos 

 Biržų geležinkelio stotis
 Biržų siaurukas – traukos objektas turistams 
 Šiaurės Lietuvos technikos paveldas
 Biržų siaurukas

Lietuvos siaurųjų geležinkelių stotys
Biržai
Biržų rajono paveldas
Krosnas

Krosnas () – miestas ir apskritis pieryčių Lenkijoje. Krosno apskrities administracinis centras. Nuo 1999 m. priklauso Pakarpatės vaivadijai. 1975–1998 m. buvo Krosno vaivadijos administracinis centras. 47 471 gyventojas (2011 m. duomenys). Per miestą teka Vyslokas. Krosnas nutolęs 40 km į šiaurę nuo pasienio su Slovakija, 85 km į vakarus nuo pasienio su Ukraina. Vidutinis aukštis iškilęs 310 m virš jūros lygio. Kaimynystėje ribojasi su Korczyna, Krościenko Wyżne, Miejsce Piastowe, Chorkówka, Jedlicze ir Wojaszówka.

Įkurtas kaip gynybinė gyvenvietė. Buvo karališkasis laisvasis miestelis. Svarbus tekstilės ir kitų audinių centras.

Istorija 
Pirmą kartą rašytiniuose šaltiniuose paminėtas 1282 m. 1342 m. suteiktos miesto teisės.

Galerija

Lenkijos miestai
Biržų centrinis stadionas

Biržų miesto centrinis stadionas arba trumpiau Biržų stadionas, ar Centrinis stadionas, o ankstesniais metais vadintas „Jaunystės“ stadionu – įvairios paskirties stadionas su futbolo aikšte Biržuose, J.Basanavičiaus g. 69a. Stadionas įsikūręs prie Širvėnos ežero, netoli pėsčiųjų tilto.

Stadiono tribūnose yra 800 vietų žiūrovams. Čia namų rungtynes žaidžia futbolo klubas Biržų „Širvėna“ bei naudojamas kitiems sporto renginiams bei miesto šventėms.

Istorija 
Biržų miesto Jaunimo parke esantis centrinis stadionas buvo pradėtas statyti Atgimimo laikais. Po Lietuvos nepriklausomybės atkūrimo rajono savivaldybei pristigus pinigų, stadiono statyba užstrigo – nebuvo pastatytos žiūrovams skirtos tribūnos, treneriams ir sportininkams būtinos patalpos, neįrengtas apšvietimas.

Jaunimo stadiono rekonstrukcijos pradžia – 2007 m. Kone penkių milijonų litų valstybės lėšų pareikalavęs ir moderniu būti pretendavęs Biržų miesto stadionas ilgai nebuvo užbaigiamas. Keičiantis miesto valdžioms, į naujosios rankas 2011 m. pavasarį patekęs statinys jau buvo pradėjęs irti. Pasikeitę rajono vadovai ėmėsi naujojo objekto rekonstravimo darbų. Buvo suremontuotas ką tik suręstas persirengti skirtas pastatas, kurio apverktiną būklę aprašė rajono spauda. Rangovui aptvarkius minėtą statinį, jis buvo pripažintas tinkamu naudoti. Žiūrovų tribūna, pastatas, kuriame įrengtos administracinės patalpos, persirengimo kambariai jau veikė ketvirtus metus, nors 2013 m. duomenimis, statiniai iki tol oficialiai nebuvo priduoti eksploatuoti. Iš vienų rangovų į kitų rankas einantys stadiono rekonstrukcijos darbai atlikti nekokybiškai: netinkamai įrengtos šuoliaduobės, bėgimo takų dangos, lietaus kanalizacija, paaiškėjo, kad iš viso nėra vandens duobės įrangos.
Savivaldybei teko su rangovais bylinėtis teismuose. Valstybės investicijų programos lėšomis Biržų stadione atliktų darbų vertė – apie 4,5 mln. litų.

Šaltiniai

Nuorodos 
 Sąrašas:Lietuvos futbolo stadionai
 Miesto stadionas tampa auksinis 
 Naujojo stadiono drenažą patikrino liūtis

Biržai
Lietuvos futbolo stadionai
Jaslas

Jaslas () – miestas pietryčių Lenkijoje. Nuo 1999 m. priklauso Pakarpatės vaivadijai. 1975–1998 m. buvo Krosno vaivadijoje. Įsikūręs istoriniame Mažosios Lenkijos regione. Vidutinė altitudė yra 320 m virš jūros lygio. Miesto globėjas – šv. Antanas Paduvietis. 36 918 gyventojų (2012 m. duomenys).

Svarbus geležinkelio mazgas. Yra 3 pagrindinės geležinkelio linijos: rytų kryptis į Zagužą, vakarų kryptis į Stružus ir šiaurės rytų kryptis į Žešuvą.

Istorija 
Įkurtas XII a. Viduramžiais priklausė Biečo apskričiai. 1365 m. suteiktos miesto teisės. Gyvenvietei, vadintai Jasiel arba Jasiol, 1366 m. balandžio 23 d. karalius Kazimieras III Didysis suteikė Magdeburgo teises. Turėjo savo parapiją. XIV a. vid. į Jaslą atvyko karmelitai.

Vaizdas

Nuorodos
 Jasło miesto oficiali svetainė

Lenkijos miestai
Dave Navarro

David Michael „Dave“ Navarro (g. 1967 m. birželio 7 d.) – amerikiečių kilmės muzikantas. Geriausiai žinomas kaip vienas iš alternatyvaus roko grupės „Jane's Addiction“, su kuria jis įrašė keturis albumus, įkūrėjų, taip pat grupės „Red Hot Chili Peppers“ buvęs gitaristas. Taip pat yra grojęs su įvairiomis grupėmis ir muzikantais, o 2001 m. išleido solinį albumą.

Diskografija 
Soliniai albumai
 1995 Rhimorse
 2001 Trust No One

Kartu su Jane's Addiction
 1987 Jane’s Addiction
 1988 Nothing's Shocking
 1990 Ritual de lo Habitual
 1997 Kettle Whistle
 2003 Strays
 2006 Up from the Catacombs - The Best of  (Geriausios dainos)
 2009 A Cabinet of Curiosities (Rinkinys)
 2011 The Great Escape Artist

Kartu su Red Hot Chili Peppers
 1995 One Hot Minute
 1995 Working Class Hero: A Tribute to John Lennon (daina „I Found Out“)
 1996 Beavis and Butt-head Do America (daina „Love Rollercoaster“)
 2003 Greatest Hits 
 2011 Road Trippin' Through Time
 2012 Rock & Roll Hall of Fame Covers EP

Navarro, Dave
Navarro, Dave
Fankrokas

Fankrokas – muzikos žanras, sujungiantis fanko ir roko elementus. Manoma, kad pirmasis muzikantas, sumaišęs šiuos du žanrus buvo Little Richard, XX a. šešto dešimtmečio viduryje sujungęs fanko ir rokenrolo skambesį.

Tikras fankroko skambesys pasireiškia XX a. septinto dešimtmečio pabaigoje – aštunto pradžioje, kai šį žanrą pradeda groti tokios grupės ar muzikantai, kaip Jimi Hendrix bei Parliament-Funkadelic. Šis žanras itin išpopuliarėjo devinto dešimtmečio pabaigoje – dešimto pradžioje, išpopuliarėjus tokioms grupėms, kaip Rage Against the Machine, Incubus, Red Hot Chili Peppers, Faith No More bei Primus, kurios maišydavo fankroką kartu su įvairiais kitais žanrais, pavyzdžiui sunkiuoju metalu, hip hopu, eksperimentiniu roku ir pankroku. Tai davė pradžią fank metalo išsivystimui.

Kadangi fankrokas jungia fanko ir roko elementus, tai galima naudoti daugybę įvairių instrumentų, tačiau didžiausią įtaką skambesiui turi bosinė gitara, grojanti kartu su būgnais bei elektrinė gitara. Dažniausiai bosas su būgnais groja fank stiliaus melodiją, o gitara – roko.

Fank muzika
Rokas
Fank metalas

Fank metalas – fank roko ir alternatyvaus metalo subžanras, sujungiantis sunkiojo metalo ir fanko elementus.

Muzikos stilius atsirado, kai tokios grupės, kaip Red Hot Chili Peppers, Fishbone, Rage Against The Machine, Faith No More ir Primus, kurios tuo metu buvo populiarumo viršūnėje, pradėjo savo tradicinį fank roko skambesį maišyti su sunkiąja muzika.

Šaltiniai 

Fank muzika
Rap rokas

Rap rokas – muzikos žanras, sujungiantis vokalinius ir instrumentinius hiphopo elementus su įvairiausiomis roko atšakomis. Vienas pirmųjų šio žanro įrašų – grupės The Clash daina „The Magnificent Seven“, kuri sujungė new wave, hiphopo ir fanko elementus.

Žanrui yra būdingas aštrus ir sunkiai skambantis gitaros tonas, sujungtas su sukamų plokštelių garsu. Taip pat žodžiai dažniausiai repuojami, o ne paprastai dainuojami. Dainos dažniausiai agresyvios, neretai siunčiančios politinius pranešimus.

Populiariausios šio žanro grupės – Beastie Boys, Linkin Park, Limp Bizkit, Bloodhound Gang, Kid Rock.

Repas
Rokas
Eksperimentinis rokas

Eksperimentinis rokas (dar žinomas kaip avantgardinis rokas) – muzikos žanras, kuriam būdinga eksperimentavimas su standartiniu garsu, instrumentuote ar atlikimo būdu. Tam naudojami sudėtingi ritmai, instrumentų derinimai, neįprastos harmonijos ar tonacijos, dainavimo technikos, kitų muzikos žanrų įtraukimai, eksperimentiniai instrumentai.

Muzikos žanras išsivystė XX a. 7 dešimtmečio pabaigoje, kai grupės pradėjo eksperimentuoti su standartiniu skambesiu. Ypač didelę įtaką turėjo išpopuliarėjęs laisvasis džiazas bei tokie muzikantai, kaip John Coltraine bei Sun Ra, taip pat avantgardo atstovai, kaip, pavyzdžiui, John Cage. Net tokios populiarios grupės, kaip The Beatles pradėjo maišyti pop muziką su klasikine.

Rokas
Postrokas

Postrokas – roko muzikos požanris, kuriam būdinga roko instrumentuotė, tačiau ritmas ir tekstūra nuo roko skiriasi; be to, dažnai postroko kūriniuose nėra vokalo.

Postroko garsas sudarytas iš daugybės įvairių žanrų elementų, tokių kaip postpanko, progresyviojo roko space rock, ambientinės muzikos, dub, elektroninės muzikos ir eksperimentinės muzikos, taip pat įvairių džiazo formų. Kūriniai neretai būna ilgi, atmosferiški. Dažnai naudojami įvairūs instrumentų efektai. Vokalas, jei jis ir būna, dažniausiai naudojamas tik instrumentinėmis reikmėmis.

Grupė The Velvet Underground laikoma viena iš šio žanro pradininkių, tačiau jis iki galo išplėtotas tik XX a. 9 deš. pabaigoje–10 deš. pradžioje, kai išgarsėjo tokios grupės, kaip Slint bei Talk Talk. Šiuo metu vienos populiariausių grupių yra Sigur Rós, Mogwai, God Is An Astronaut.

Rokas
Jazz-funk

Jazz-funk – džiazo subžanras, kuriame įsipina fanko, soul ir R&B muzikos elementai.

Šiai muzikai būdingas stiprus ritmas, elektriniai instrumentai ir analoginiai sintezatoriai. Dainose neretai galima išgirsti soul, fanko ar net disco aranžuočių su džiazinėmis improvizacijomis ir soul vokalais.

Fank muzika
Džiazas
Dot Hacker

„Dot Hacker“ – amerikiečių eksperimentinio roko grupė iš Kalifornijos, susikūrusi 2008 m. Grupę sudaro Josh Klinghoffer (vokalas, gitara, klavišiniai), Clint Walsh (gitara, klavišiniai, papildomi vokalai), Jonathan Hischke (bosinė gitara) ir Eric Gardner (būgnai).

Klinghoffer, Walsh ir Gardner prieš tai koncertuodavo kartu su „Gnars Barkley“. Vėliau prie jų prisijungė grupės „Hella“ bosistas Jonathan Hischke. Dar prieš Klinghoffer prisidedant prie grupės „Red Hot Chili Peppers“, grupė įrašė savo debiutinį albumą „Inhibition“, kuris buvo išleistas 2012 m. Vėliau, 2014 m., grupė išleido dar du studijinius albumus.

Grupės nariai 
 Josh Klinghoffer – vokalas, gitara, klavišiniai, sintezatorius
 Clint Walsh – gitara, klavišiniai, sintezatorius, papildomi vokalai
 Jonathan Hischke – bosinė gitara
 Eric Gardner – būgnai, perkusija

Diskografija

Albumai 
 Inhibition (2012 m. gegužės 1 d.)
 How’s Your Process? (Work) (2014 m. liepos 1 d.)
 How’s Your Process? (Play) (2014 m. spalio 7 d.)

EP 
 Dot Hacker EP (2012 m.)

JAV roko atlikėjai
Araratas Keščianas

Araratas Keščianas (; g. 1978 m. spalio 19 d. Gagroje, Abchazijoje) – armėnų kilmės rusų aktorius, Tautų Draugystės universiteto KVN komandos dalyvis.

Apdovanojimai 
KVN komanda RUDN rinktinė
2006 Aukščiausios KVN lygos čempionas;
2007 KVN Vasaros taurės nugalėtojas;

KVN komanda Bolšoj Sočis
Maža Krasnodaro srities gubernatoriaus taurė;
2001 KVN Start lygos čempionas.

KVN (Linksmųjų ir išradingųjų klubas) komanda Lumumbos anūkai
2001 Sočio čempionas;
2001 Sočio  supertaurė;
2001 Sočio čempionas.

Filmografija 

2009–2011: Univeras
2011: Vedybų mainai
2011: Laimingi kartu
2011-2014: Univeras. Naujas bendrikas
2012: Tas pats Karlsonas
2012: Auklės
2012: Mamos
2013: Sašatania
2014: Kaukazo belaisvė

Šaltiniai 

Rusijos aktoriai
Kauno kariljonas

Kauno kariljonas – kariljonas, įrengtas Kauno Vytauto Didžiojo karo muziejaus bokšte.

Istorija
1937 m. Kaune buvo įkurtas 35 varpų kariljonas, kurio varpai išlieti Belgijoje „Michiels jr. Tornau“ liejykloje (Turnė). Varpams suteikti žuvusių Lietuvos vaduotojų-gynėjų ir Lietuvos laisvės kovų vardai.  Vienas varpas nuliedintas Filadelfijoje (JAV) ir 1922 m. padovanotas lietuvių emigrantų kaip Laisvės simbolis išsivadavusiai tautai. Vienoje varpo pusėje buvo išlietas Vytis, kitoje – priesakas: „O, skambink per amžius Vaikams Lietuvos, kad laisvės nevertas, kas negina jos“. Kauno kariljonas įrengtas gen. Vlado Nagevičiaus ir kompozitoriaus Juozo Tallet-Kelpšos iniciatyva Vytauto Didžiojo karo muziejaus bokšte. 

Nuolatiniai koncertai prasidėjo 1956 metais. Pirmieji kariljonieriai - Viktoras Kuprevičius ir Giedrius Kuprevičius. Nuo 1983 m. koncertuoti pradėjo Julius Vilnonis, dar vėliau Raimundas Eimontas. Kauno kariljonui kūrinių parašė Mindaugas Urbaitis, Algimantas Kubiliūnas, Vidmantas Bartulis, Viktoras Kuprevičius, Giedrius Kuprevičius, Kęstutis Kačinskas ir kt. 2005–2006 m. Kauno kariljonas iš esmės restauruotas: Nyderlanduose, Astene esančioje varpų liejykloje „Royal Eijsbouts“, iš naujo suderinti 35 varpai. Į Lietuvą sugrįžo kartu su 14 naujų varpų ir nauja klaviatūra. Visi darbai baigti 2006 m. balandžio mėnesį.

Šaltiniai

Nuorodos

 Matome, girdime, bet... mažai žinome

Kauno kultūra
Lietuvos kariljonai
Ozorkuvas

Ozorkuvas (; ) – miestas-valsčius Zgežo apskrityje, Lodzės vaivadijoje, vidurio Lenkijoje. Per miestą teka Bzura (Vyslos kairysis intakas). 20 407 gyventojai (2008 m. duomenys). Nutolęs 20 km į šiaurę nuo Lodzės.

Ozorkuve gimė Samuel Reshevsky – šachmatų didmeistris.

Gyvenvietė įkurta XV a. 1816 m. suteiktos miesto teisės.

Lenkijos miestai
Mazovijos Grodziskas

Mazovijos Grodziskas () – miestas vidurio Lenkijoje. Mazovijos Grodzisko apskrities administracinis centras. Nuo 1999 m. priklauso Mazovijos vaivadijai. 1975–1998 m. buvo Varšuvos vaivadijoje. 29 500 gyventojų (2013 m. duomenys). Nutolęs 30 km į pietvakarius nuo Varšuvos.

Istorija 
Mazovijos Grodziskas paminėtas XII a. dokumente, kaip Grodzisko kaimas. 1355 m. dokumente paminėtas gyvenvietės savininkas Tomasz Grodzinski, kuris pastatė bažnyčią, kuri 1441 m. sudegė gaisro metu. 1522 m. karaliaus Žygimanto Senojo Grodzinskui suteiktos savivaldybių teisės. Sudegintas 1540 m. ir iki XVI a. pabaigos nebuvo atstatytas. Po rekonstrukcijos dėl savo patogios geografinės padėties tapo svarbiu prekybos centru. Smarkiai nukentėjo 1655 m. per Švedų tvaną. Po 1708 m. epidemijos gyventojų skaičius sumažėjo iki 370 žmonių. 1831 m. sukilimo metu vyko mūšiai tarp sukilėlių ir Rusijos kariuomenės. 1870 m. atimtos savivaldybių teisės, gražintos tik 1915 m.

Gyventojai

Miestų partnerystė 
  Veicas, Austrija
  Šiauliai, Lietuva
  Radviliškis, Lietuva
  Danilovgradas, Juodkalnija

Lenkijos miestai
Šaltiena

Šaltiena – mėsos ir kaulų nuoviro drebučiai su mėsos gabaliukais.

Manoma, kad šaltiena buvo pradėta gaminti viduramžiais, ji buvo žinoma nuo XVI amžiaus.

Tradicijos 
Patiekalas plačiai paplitęs Rytų Europos virtuvėse: Baltarusijoje – „халоднае“, Estijoje – „sült“, Latvijoje – „aukstā gaļa“ arba „galerts“, Lenkijoje – „galareta“, Rusijoje – „холодец“ arba „студень“, Ukrainoje – „холодець“ arba „драглі“, Vokietijoje – „Sülze“.

Rytų ir Šiaurės Europoje kiaulienos šaltiena dažnai valgoma kaip šventinis Kalėdų ir Velykų patiekalas. Nepale jautienos ir žuvies šaltiena laikoma žiemos švenčių patiekalu.

Gamyba 
Šaltiena gaminama tokiu būdu: mėsos ar žuvies gabalėliai užpilami iš natūraliai stingstančio gyvulių sąnarių nuoviro. Geriausias nuoviras gaunamas iš jautienos galvų ir kojų. Galima virti iš kiaulienos galvų, kojų, ausų, uodegų. Nuovirui taip pat tinka ir veršienos, avienos, vištienos, kalakutienos ar žuvies dalys, kuriose yra pakankamai želatininių medžiagų.

Dabar kartais gaminama ir mėsos ar žuvies gabalėlius užpilant nuoviru ar sultiniu su ištirpinta želatina.

Norint šaltieną papuošti, reikia, prieš ją išpilstant, į dubenį įpilti 1-2 cm sultinio sluoksnį. Kai sustings, ant jo uždėti žalumynų, morkų griežinėlių, supjaustyto kietai virto kiaušinio ir vėl užpilti sultiniu. Dar kartą sustingus, supilti paruoštą ir atvėsintą šaltienos masę. Prieš patiekiant, indą kelioms sekundėms pamerkti į karštą vandenį, ir šaltieną išversti į negilią lėkštę, pakraščius papuošti žalumynais. 

Šaltiena valgoma kaip užkandis. Prie jos dažnai patiekiami krienai arba garstyčios.

Šaltiniai

Užkandžiai
Mėsos patiekalai
Lietuviška virtuvė
Kauno styginių kvartetas

Kauno styginių kvartetas – styginių instrumentų kvartetas iš Kauno, kurį sudaro Karolina Beinarytė–Palekausienė (smuikas), Aistė Mikutytė (smuikas), Eglė Lapinskė (altas) ir Saulius Bartulis (violončelė).

Istorija
Nuo 1981 m. koncertuojantis Kauno kvartetas, Talino (Estija, 1983) ir Voronežo (Rusija, 1987) konkursų diplomantas, yra sugrojęs per 2200 koncertų Lietuvoje ir daugelyje užsienio šalių (Suomijoje, Norvegijoje, Lenkijoje, Didžiojoje Britanijoje, Vokietijoje, Vengrijoje, Šveicarijoje, Čekijoje, Argentinoje, Čilėje, Danijoje Ukrainoje ir kt.). Platus skirtingų epochų ir stilių muzikos repertuaras (repertuarą sudaro per 350 kūrinių, sukurtų daugiau kaip šimto įvairių šalių kompozitorių) leidžia kvartetui aktyviai propaguoti klasikinę, šiuolaikinę lietuvių bei užsienio autorių muziką, kolektyvas yra išleidęs 14 CD, įrašęs daug Radijo ir TV fondinių įrašų. 2008 m. Kauno kvartetui įteiktas Metų apdovanojimas „Tikra muzika“ už šiuolaikinės muzikos populiarinimą. 2009 m. už lietuvių kompozitorių muzikos propagavimą Lietuvoje ir užsienyje ansamblis paskelbtas „Įsimintiniausiu Kauno kūrybiniu kolektyvu“. 2012 m. už nuopelnus Lietuvos kultūrai ir menui paskirta Lietuvos Respublikos Vyriausybės premija.

Nuorodos
 Tinklalapis

Šaltiniai

Kauno kultūra
Lietuvos styginių kvartetai
Into the Wild (garso takelis)

„Into the Wild“ – pirmasis amerikiečių alternatyvaus roko grupės „Pearl Jam“ vokalisto Eddie Vedder solinis albumas. Jame esančios dainos buvo paimtos iš filmo „Into the Wild“ garso takelio. Albumas buvo išleistas 2007 m. rugsėjo 18 d. „J Records“ leidykloje.

Albume skambančios dainos kitokio žanro, nei įprastos šiam atlikėjui. Dauguma jų turi amerikietiško folkloro skambesį, kadangi tai atitiko viso filmo emociją.

Albumas buvo išleistas CD ir LP formatu. Per pirmąją savaitę JAV buvo parduota 39 tūkstančiai albumo kopijų, taip pasiekiant vienuoliktąją vietą Billboard 200 tope. Nuo išleidimo jau yra parduota virš 369 tūkstančių kopijų vien tik JAV. Taip pat albumas yra tapęs platininiu Italijoje bei auksiniu Šveicarijoje.

2008 m. balandį atlikėjas pasileido į savo pirmąjį solinį turą, kurio metu sugrojo dvidešimt keturis koncertus skirtinguose JAV miestuose. Tais pačiais metais albumas buvo nominuotas Auksinio gaublio apdovanojimui už geriausią filmo garso takelį, tačiau nelaimėjo.

Dainų sąrašas

Kūrybinė grupė 
Atlikėjas
 Eddie Vedder  – vokalas, gitara, bosinė gitara, mandolina (4), bandža (2), pianinas, vargonai, būgnai, perkusija, prodiusavimas, suvedimas, dizainas

Kviestiniai muzikantai
 Jerry Hannan – gitara, papildomi vokalai (8)
 Corin Tucker – papildomi vokalai (7)

Techninė grupė
 Adam Kasper – prodiusavimas, įrašymas, suvedimas
 John Burton – garso dizainas
 Sam Hofstedt – garso dizainas
 Bob Ludwig – garso dizainas
 George Webb III – technikas
 Mike Kutchman – techniko asistentas

Dizaino grupė
 Brad Klausen – išdėstymas, dizainas
 Francois Duhamel – fotografija, viršelis
 Chuck Zlotrick – fotografija, viršelis
 Anton Corbijn – fotografija
 Sato Masuzawa – meninės konsultacijos

Topai

Singlai 

2007 albumai
Ukulele Songs

Ukulele Songs – antrasis solinis amerikiečių alternatyvaus roko grupės Pearl Jam vokalisto Eddie Vedder albumas, išleistas 2011 m. gegužės 31 d. Albumas susideda iš paties atlikėjo dainų bei jo atliktų koverių. Visos dainos atliekamos ukulėle.

2011 m. atlikėjas pradėjo savo koncertinį turą JAV kartu su Glen Hansard. Vėliau jis koncertavo ir Europoje.

Albumo dainos 

2011 albumai
Fedoras Dmitrievas

Fedoras Dmitrievas (; g. 1984 m. lapkričio 19 d. Sankt Peterburgas, Rusija) – Rusijos krepšininkas, rungtyniaujantis Alytaus „Dzūkija“ ekipoje.

Dmitrievas, Fedoras
Karaliaus Mindaugo prospektas

Karaliaus Mindaugo prospektas – prospektas, esantis Kaune palei Nemuno upę nuo Vytauto Didžiojo tilto iki Čiurlionio tilto. Prospektui suteiktas karaliaus Mindaugo vardas.

Prospekte įsikūręs Karaliaus Mindaugo profesinio mokymo centras, Kauno evangelikų liuteronų bažnyčia, Kauno „Akropolis“ ir šalia esančioje Nemuno saloje Žalgirio arena. Iš S. Daukanto gatvės prospektą kerta Simono Daukanto tiltas.

Istorija 
Sovietmečiu prospektas vadintas Pergalės krantine.  1950–1953 m. prospekte vykdyta daugiabučių namų statyba.

Šaltiniai 

Kauno gatvės
BM-27 Uragan

BM-27 Uragan () – tarybinė 220 mm kalibro reaktyvinė salvinė sistema. Į ginkluotę priimta 1975 m.

Vyriausiasis sistemos konstruktorius Aleksandras Ganičevas (Александр Никитович Ганичев), vyriausiasis kovos mašinos konstruktorius – Jurijus Kalačnikovas (Юрий Николаевич Калачников.

Kovos ir transportinė mašinos sukurtos panaudojus perdarytas sunkvežimio ZIL-135LM važiuokles.
Vienoje kovos mašinos salvėje paleidžiama 16 raketų. Vienos mašinos salvės trukmė 20 sekundžių. Paruoštos salvei kovos mašinos masė 20 t, raketos masė – 280 kg. Kovos mašinos ekipažas – 4 žmonės.

Paskirtis 
Sistema skirta naikinti įvairius plotinius taikinius:
 gyvąją jėgą atviroje vietovėje ar priedangose;
 nešarvuotą, lengvai šarvuotą ir šarvuotą mechanizuotų pėstininkų ir tankų dalinių techniką;
 artilerijos dalinius;
 taktines raketas;
 zenitinius kompleksus;
 sraigtasparnius ant žemės;
 vadavietes;
 ryšių mazgus;
 karo pramonės objektus.

Šaudmenys

Naudotojai 
  – turi 9P140 mašinų (2010 m. duomenys), viso buvo įsigyta 18 „Uraganų“. 
  – 72 mašinos 9P140 (2012 m. duomenys)
  – 3 mašinos 9P140 (2012 m. duomenys). Viso buvo gautos 4 sistemos „Uragan“,
  – viso gautos 24 sistemos „Uragan“
  – viso gauta 12 sistemų „Uragan“. Sistemas 1994 m. pardavė Moldavija.
  – 180 mašinų 9P140 (2012 m. duomenys)
  – 6 mašinos 9P140 (2012 m. duomenys)
  – pagal 2012 m. žinyno „The Military Balance“ duomenis turi 11 mašinų 9P140. Tačiau pranešama, kad 2013 m. visos 11 kovos mašinų 9P140 ir 12 transportinių užtaisymo mašinų 9T452 buvo parduotos Ukrainai.
  – 900 mašinų 9P140 (2012 m. duomenys)
  – 36 mašinos 9P140, gautos iš TSRS 1987–1988 m.
  – viso gauta 12 sistemų „Uragan“
  – 60 mašinų 9P140 (2012 m. duomenys), pagal kompanijos Motovilichos gamyklos duomenis pristatytos 54 sistemos „Uragan“.
  – 137 mašinos 9P140 (2012 m. duomenys), viso pristatytos 139 sistemos „Uragan“.
  – 48 mašinos 9P140 (2012 m. duomenys)
  – 9 mašinos 9P140 (2012 m. duomenys) Gautos 2007 m. iš Baltarusijos.

Pagal kai kuriuos pranešimus 2011 m. 11 mašinų Moldavija pardavė Armėnijai.. Pagal kitus duomenis 12 kompleksų 9K57 iš Moldavijos 1994 m. buvo parduotos Jemenui, o Armėnijai nei Moldavija, nei kita kokia šalis mašinų 9K57 Uragan nepardavė. 2014 m. duomenimis Armėnijos ginkluotėje iš reaktyvinių salvinių sistemų tėra BM-21 ir WM-80.

Išnašos

Nuorodos 
 220 мм реактивная система залпового огня «Ураган» 

Savaeigės
Padegamieji ginklai
Reaktyvinės salvinės ugnies sistemos
Ukmergės centrinis stadionas

Ukmergės centrinis stadionas (sutr. Ukmergės stadionas) – įvairios paskirties stadionas su futbolo aikšte Ukmergėje, Gruodžio 17-osios g. 52. Stadionas įsikūręs Šventosios kairiajame krante, netoli pėsčiųjų tilto.

Ukmergės miesto stadiono pastatų kompleksas pastatytas 1970 m. Stadiono tribūnose yra 1000 vietų žiūrovams. Stadione namų rungtynes žaidžia futbolo sporto klubas Ukmergės „Spartakas“. Čia įsikūrusi viena iš Ukmergės sporto centro bazių.

Rekonstrukcijos 

2011 m. ir 2014–2015 m. vykdyta Ukmergės stadiono ir jo pastato rekonstrukcija. Už Europos Sąjungos struktūrinių fondų lėšas apšiltintas pagrindinio statinio stogas, išorinės sienos, cokolis, sumontuotos naujos durys, įstatyti langai, pastatytos dvi – salėje ir buitinėse patalpose – dujomis šildomos katilinės, rekonstruotos buitinio karšto vandens, apšvietimo sistemos. Salėje ant grindų paklota ypač kokybiška universali danga, tinkanti rengti aukščiausio lygio sportines varžybas. Taip pat sumontuota įgarsinimo įranga, nauja švieslentė, įrengtos 96 vietos žiūrovams. Nugriautas ir avarinės būklės jau nereikalingas didžiulis kaminas. Numatyta sutvarkyti aplinką, trinkelėmis išgrįsti šaligatvius. Bus rekonstruojamos ir tribūnos.

2021 m. buvo pasirašyta sutartis atlikti futbolo aikštės atnaujinimo darbus – keisti aikštės dangą į dirbtinę žolę, statyti naujus stacionarinius vartus. Projektui bus panaudotos Sporto rėmimo fondo bei Ukmergės rajono savivaldybės lėšos. Planuojama pradėti vykdyti darbus 2022 m. III ketvirtyje, ir užbaigti iki 2023 m. balandžio mėn.

Šaltiniai

Nuorodos 

 Sąrašas:Lietuvos futbolo stadionai
 LFE. Ukmergės centrinis stadionas
 LFF I lygos stadionai. (nuotraukos) 

Ukmergės statiniai
Lietuvos futbolo stadionai
Nova Sulė

Nova Sulė (; ) – miestas Liubušo vaivadijoje, vakarų Lenkijoje. Nova Sulės apskrities administracinis centras. Per miestą teka Odra. Nutolęs 22 km į pietryčius nuo Zeliona Guros. 40 369 gyventojai (2011 m. duomenys).

Istorija 
Gyvenvietė, priklausiusi Bohemijos karalystei, minima nuo XIV a. 1585 m. dokumente paminėta gyvenvietė, vadinta Neusalzburg, vėliau pavadinimas pakeistas į Neusalz. 1592 m. pastatytas prekybinis uostas. 1591–1597 m. statyta protestantų šv. Mykolo bažnyčia, kuri 1654 m. pertvarkyta į Romos katalikų. 1742 m. okupuotas Prūsijos karalystės. Karalius Frydrichas II 1743 m. spalio 9 d. suteikė miesto teisės.

XIX a. pastatyti lino ir plieno fabrikai. 1871 m. geležinkelio bėgiais sujungtas su likusia Silezija. Tais pačiais metais tapo Vokietijos imperijos dalimi. 1897 m. spalio 11 d. prasidėjo uosto plėtros ir modernizavimo darbai. 1919 m. tapo Prūsijos (Žemutinės Silezijos provincijos) dalimi.

Lenkijos miestai
Rydultovai

Rydultovai (; ) – miestas Vodzislavo apskrityje, Silezijos vaivadijoje, pietų Lenkijoje. Įsikūręs pietvakarinėje Silezijos aukštumoje, Rybniko plynaukštėje, Osvencimo-Racibužo slėnyje, 311 m virš jūros lygio. 21 928 gyventojai (2012 m. duomenys).

Svarbus anglies kasyklos centras.

Istorija 
Pirmą kartą paminėtas 1228 m.

Miestų partnerystė 
  Hvidovrė
  Orlova
  Rekenas

Lenkijos miestai
Novi fosili

„Novi fosili“ – Kroatijos pop muzikos grupė, populiari buvusioje Jugoslavijoje.

„Novi fosili“ buvo įkurta 1969 metais. Pirmojo grupės pasisekimo sulaukė 1976 metais, kai prie grupės prisijungė kompozitorius Rajko Dujmić. Tais pačiais metais kolektyvas dalyvavo Splito festivalyje su daina „Diridonda“, kuri sulaukė didelės sėkmės. Vėlesniais metais „Novi fosili“ pelnė daugybė apdovanojimų beveik visuose šalies festivaliuose bei buvo įvertinti tarptautiniuose konkursuose Drezdene ir Bratislavoje.

1987 metais kolektyvas atstovavo Jugoslavijai 1987 m. „Eurovizijos“ dainų konkurse. Daina „Ja sam za ples“ () komisijos buvo įvertinta labai aukštai – 92 taškai garantavo vietą aukščiausiame penketuke, kuriame užimta galutinė 4 vieta. „Ja sam za ples“ kaip singlas buvo išleistas devyniose Europos šalyse.

Iki šiol grupė (su keliais pasikeitimais) dirba drauge; yra išleidusi 20 albumų, iš kurių paskutinis pasirodė 2005 metais.

Diskografija 
 Novi fosili – 1974
 Da te ne volim – 1978
 Nedovršene priče – 1980
 Budi uvijek blizu – 1981
 Hitovi sa singl ploča – 1981
 Za djecu i odrasle – 1982
 Poslije svega – 1983
 Volim te od 9 do 2 i drugi veliki hitovi – 1983
 Tvoje i moje godine – 1985
 Za dobra stara vremena – 1986
 Dijete sreće – 1987
 Poziv na ples – 1987
 Nebeske kočije – 1988
 Obriši suze, generacijo – 1989
 Djeca ljubavi – 1990
 Bijele suze padaju na grad – 1997
 Ljubav koja nema kraj – 1998
 Jesen – 1999
 Za dobra stara vremena (kompilacija) (su Srebrna krila) – 2001
 Za dobra stara vremena (kompilacija) – 2005

Nuorodos 
 Novi fosili svetainėje discogs.com

|-

Kroatijos atlikėjai
Pop atlikėjai
Jugoslavijos atstovai Eurovizijoje
1987 m. Eurovizijos dalyviai
Žarai (Lenkija)

Žarai (; ; ) – miestas vakarų Lenkijoje. Žarų apskrities administracinis centras. Nuo 1999 m. priklauso Liubušo vaivadijai. 1975–1998 m. buvo Zeliona Guros vaivadijoje. 39 365 gyventojai (2011 m. duomenys).

Įsikūręs rytinėje istorinėje Žemutinės Lužicos regiono dalyje, tarp dviejų Odros intakų: Bobro ir Neisės. Vienas didžiausių pietinės Lužicos regiono ekonomikos ir turizmo centrų. Neoficiali regiono sostinė.

Istorija 
Gyvenvietė įkurta priešistoriniais laikais. Manoma, kad gyvenvietės pavadinimas kilęs iš mažos Polabės slavų genties. Rašytiniuose šaltiniuose pirmą kartą paminėta 1007 m. Tietmaro iš Merseburgo kronikose. Įkurtas apie 1030 m. Imperatoriaus Konrado II. 1260 m. suteiktos Magdeburgo teisės.

Iki 1364 m. miestas priklausė Silezijos kunigaikščiams, vėliau Karolis IV Liuksemburgietis miestą kartu su visu Žemutinės Lužicos regionu, prijungė prie Bohomijos karūnos žemių.

Galerija

Lenkijos miestai
Šajenų kalba

Šajenų kalba (Tsėhésenėstsestȯtse) – indėnų kalba, vartojama šajenų. Priklauso algonkinų kalbų šakai. Kalbančiųjų skaičius – ~2100 žmonių (mažiau nei pusė visų šajenų tautybės žmonių). Vartojama šiaurės šajenų rezervacijoje Montanoje (1700 kalbėtojų) ir Oklahomoje gyvenančių šajenų (400 kalbėtojų). Ši kalba laikoma sparčiai nykstančia ir atsidūrusia netoli išnykimo ribos. Dauguma kalbančiųjų yra vyresnio amžiaus žmonės.

Šajenų kalbos mokoma Chief Dull Knife koledže (Leim Dyras, Montana), Pietvakarių Oklahomos valstybiniame universitete, Vatongos aukštojoje mokykloje (Vatonga, Oklahoma).

Šajenų kalba turi 3 balsius (a, e, o), kurie gali būti ištarti trimis tonais. Turi negausią priebalsių sistemą. Ortografijoje naudojama vos 14 ženklų.

Kalba turi 4 gramatinius asmenis, 2 skaičius, gyvąją ir negyvąją gimines, daugiskaitos pirmas asmuo būna inkliuzyvinis (mes drauge su tavimi)  ir ekskliuzyvinis (mes be tavęs).

Pirmieji šajenų kalbą užrašė ir sudarė žodynus menonitų misionieriai 1916 m.

Kaip ir lietuvių, šajenų kalba turi raidę ė, kuri šiaip jau pasaulio rašyboje labai reta. Tačiau ši raidė šajenų kalboje tariama kitaip. Ji žymi šnabždamąjį balsį, kuris tariamas daugmaž „pašnibždomis“, kuomet kitos žodžio dalys tariamos įprastu garsumu. Tai kiek panašu į u japoniškų žodžių Asuka or Satsuki tarime. Šie šnabždamieji balsiai šajenų kalboje visi žymimi tašku virš raidės, taigi ir e.

Nuorodos

Šaltiniai 

Algonkinų-ritvanų kalbos
Šajanų gentis
Policės

Policės (; ; kašub. ir pomer. Pòlice) – miestas Vakarų Pamario vaivadijoje, šiaurės vakarų Lenkijoje. Policių apskrities administracinis centras.

Per miestą teka Odra, kuri estuarijoje įteka į Ščecino įlanką. Nutolęs 15 km į šiaurę nuo Ščecino centro. 33 625 gyventojų (2014 m. duomenys). Miesto autobusų tinklas su Ščecino miestu. Jūrų uostas ir upių uostas.

Istorija 
Pirmą kartą paminėtas 1243 m. 1260 m., Pomeranijos kunigaikštis Barnimas I-sis suteikė miestui Magdeburgo teises. XIII a. pab. tapo Dreikų (Drake) šeimos feodu. 1321 m., mirus Otto Drake, miestas tapo priklausomas nuo šalia esančio Ščecino.

Antrojo pasaulinio karo metais mieste veikė stambi aviacinio kuro gamybos įmonė (Hydrierwerke Pölitz – Aktiengesellschaft), užėmusi 200 ha plotą. Čia buvo įdarbinti civiliai žmonės, karo belaisviai, konclagerių kaliniai iš nacių Vokietijos užkariautų šalių. Šiems darbuotojams apgyvendinti aplinkui buvo įsteigtos kelios stovyklos, tarp jų ir moterims (Nordlager, Pommernlager, Wohnschiff Bremerhaven, Tobruklager, Wullenweverlager, AEL Hägerwelle ir Štuthofo koncentracijos stovyklos filialas). Skaičiuojama, kad per Antrąjį pasaulinį karą nuo bado, ligų, išsekimo ir kankintojų žiaurumo mirė apie 13 000 žmonių, daugiausia lenkų. Šiuo metu yra muziejus.

Galerija

Šaltiniai 

Lenkijos miestai
Prudnikas

Prudnikas (; ) – miestas Opolės vaivadijoje, pietų Lenkijoje. Istoriniame Aukštutinės Silezijos regione. Prudniko apskrities administracinis centras. 22 256 gyventojai (2011 m. duomenys).

Per miestą teka Prudnikas (Osoblogos kairysis intakas).

Istorija 
1255–1259 m., dabartinio miesto teritorijoje buvo įkurti keli kaimai bei upės pakrantėje pastatyta gotikinė Wogendrossel pilis. 1279 m., Prudnikui buvo suteiktos miesto teisės.

Miestų partnerystė 
  Northeimas
  Bohumynas
  Nadvirnos
  Krnovas
  San Giustinas

Galerija 

Lenkijos miestai
Turekas

Turekas () – miestas vidurio Lenkijoje. Nuo 1999 m. priklauso Didžiosios Lenkijos vaivadijai. 1975–1998 m. buvo Konino vaivadijoje. Tureko apskrities administracinis centras. 29 059 gyventojai (2011 m. duomenys).

Istorija 
Rašytiniuose šaltiniuose pirmą kartą paminėtas 1136 m. Tuo metu priklausęs Gniezno arkivyskupui. 1341 m. suteiktos miesto teisės.

Rusijos imperijos sudėtyje buvo Kališo regiono sostine. Nuo 1918 m. tapo Antrosios Lenkijos Respublikos dalimi. Buvo okupuotas Vermachto ir aneksuotas Trečiojo Reicho. 1945 m. tapo Lenkijos Liaudies Respublikos dalimi.

Galerija

Lenkijos miestai
Skavina

Skavina () – miestas pietų Lenkijoje, netoli Krokuvos. Nuo 1999 m. priklauso Mažosios Lenkijos vaivadijai. 1975–1998 m. buvo Krokuvos vaivadijoje. Per miestą teka Skavinka (dešinysis Vyslos intakas). 27 419 gyventojų (2014 m. duomenys).

Žymiausias miesto pastatas yra XVI a. renesanso rūmai, statyti Paweł Korytko. Manoma, kad miesto pavadinimas yra kilęs nuo Skavinkos upelio.

Istorija 
XIII a. dabartinio miesto teritorijoje buvo 3 kaimai: Babice Nowe, Babice Stare ir Pisary, priklausę Tynieco benediktinų abatijai. 1364 m. gegužės 22 d. karalius Kazimieras III Didysis Skavinai suteikė Magdeburgo teises. Po kelerių metų pastatyta Šventosios Dvasios bažnyčia. Miestelis turėjo gynybinę sieną ir pilį. 1509 m. sudegė, bet buvo greitai atstatytas. Sunaikintas po Švedų tvano. Po 1772 m. Abiejų Tautų Respublikos padalijimo tapo Galicijos (Austrijos provincijos) dalimi. XIX a. antroje pusėje tapo svarbus geležinkelio mazgas. Būta 3 geležinkelio linijų: į Krokuvą, Beskidų Suchą ir Osvencimą.

Antrosios Lenkijos Respublikos metu priklausė Krokuvos vaivadijai. 1939 m. rugsėjo 6 d. į miestą įžengė pirmosios Vermachto ginkluotosios pajėgos. Vokiečių okupacija truko iki 1945 m. sausio 23 d. Valdant komunistams, tapo svarbiu sunkiosios pramonės centru. 1954 m. atidaryta Skavinos aliuminio lydykla (1981 m. uždaryta dėl taršos). 1961 m. atidaryta Skavinos jėgainė.

Galerija

Lenkijos miestai